CELEX: 62007CA0313
Language: el
Date: 2008-10-16 00:00:00
Title: Υπόθεση C-313/07: Απόφαση του Δικαστηρίου (τέταρτο τμήμα) της 16ης Οκτωβρίου 2008 [αίτηση του Juzgado de lo Mercantil (Ισπανία) για την έκδοση προδικαστικής αποφάσεως] — Kirtruna SL, Elisa Vigano κατά Red Elite de Electrodomésticos SA, Cristina Delgado Fernández de Heredia, Sergio Sabini Celio, Miguel Oliván Bascones, Electro Calvet SA (Κοινωνική πολιτική — Οδηγία 2001/23/ΕΚ — Μεταβίβαση επιχείρησης — Διατήρηση των δικαιωμάτων των εργαζομένων — Διαδικασία αφερεγγυότητας — Μεταβίβαση μισθωτικής συμβάσεως)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/8
            
         Απόφαση του Δικαστηρίου (τέταρτο τμήμα) της 16ης Οκτωβρίου 2008 [αίτηση του Juzgado de lo Mercantil (Ισπανία) για την έκδοση προδικαστικής αποφάσεως] — Kirtruna SL, Elisa Vigano κατά Red Elite de Electrodomésticos SA, Cristina Delgado Fernández de Heredia, Sergio Sabini Celio, Miguel Oliván Bascones, Electro Calvet SA
   (Υπόθεση C-313/07) (1)
   
   (Κοινωνική πολιτική - Οδηγία 2001/23/ΕΚ - Μεταβίβαση επιχείρησης - Διατήρηση των δικαιωμάτων των εργαζομένων - Διαδικασία αφερεγγυότητας - Μεταβίβαση μισθωτικής συμβάσεως)
   (2008/C 313/13)
   Γλώσσα διαδικασίας: η ισπανική
   Αιτούν δικαστήριο
   Juzgado de lo Mercantil
   Διάδικοι στην υπόθεση της κύριας δίκης
   Kirtruna SL, Elisa Vigano
   κατά
   Red Elite de Electrodomésticos SA, Cristina Delgado Fernández de Heredia, Sergio Sabini Celio, Miguel Oliván Bascones, Electro Calvet SA
   Αντικείμενο
   Αίτηση εκδόσεως προδικαστικής αποφάσεως — Juzgado de lo Mercantil — Ερμηνεία της οδηγίας 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων (ΕΕ L 82, σ. 16)
   Διατακτικό
   Το άρθρο 3, παράγραφος 1, της οδηγίας 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων, δεν απαιτεί, σε περίπτωση μεταβίβασης επιχείρησης, τη διατήρηση της σύμβασης μισθώσεως επαγγελματικού χώρου που είχε συναφθεί από τον εκχωρητή της επιχείρησης με τρίτον, μολονότι η λύση της εν λόγω συμβάσεως είναι πιθανό να έχει ως αποτέλεσμα τη λύση των συμβάσεων εργασίας που μεταβιβάστηκαν στον εκδοχέα.
   
      (1)  ΕΕ C 211 της 8.9.2007.